সিউল রাজধানী অঞ্চল
সিউল রাজধানী অঞ্চল (এসসিএ) (, ) বা গেয়ঙ্গি অঞ্চল () উত্তর-পশ্চিম দক্ষিণ কোরিয়াতে অবস্থিত সিওল, ইনছন এবং গাইংগি-ডের এলাকা নিয়ে গঠিত একটি মহানগর এলাকা। এর জনসংখ্যার ২৫ মিলিয়ন (২০১৭ সালের হিসাবে) এবং জনসংখ্যার হিসাবে এটি বিশ্বের পঞ্চম বৃহত্তম মহানগর এলাকা। এই মহানগর এলাকাটি প্রায় ১১,৭০৪ বর্গ কিমি (৪,৫১৯ বর্গ মাইল) এলাকা জুড়ে গড়ে উঠেছে। এটি দক্ষিণ কোরিয়ার সাংস্কৃতিক, বাণিজ্যিক, আর্থিক, শিল্প এবং আবাসিক কেন্দ্র গঠন করে। প্রায় ১০ মিলিয়ন জনসংখ্যার সাথে সিউল মহানগর অঞ্চলটির সবচেয়ে বড় শহর। এছাড়া ইনছন শহরের সংখ্যা ৩ মিলিয়ন।
বেইজিং-সাংহাই উচ্চগতির রেল
বেইজিং-সাংহাই উচ্চগতির রেলপথ চীনের দুই বৃহৎ অর্থনৈতিক অঞ্চলকে যুক্ত করেছে। এই রেলপথের উত্তর প্রান্তবিন্দুতে রয়েছে চীনের রাজধানী বেইজিং ও বোহাই অর্থনৈতিক অঞ্চল এবং দক্ষিণ প্রান্তবিন্দুতে রয়েছে দেশটির প্রধানতম বাণিজ্যিক নগরী সাংহাই। এই রেলপথের মোট দৈর্ঘ্য ১৩১৯ কিলোমিটার। এই উচ্চগতির রেলপথের নির্মাণ ১৮ এপ্রিল ২০০৮ সালে শুরু হয়, এবং রেল লাইন পাতার কাজের সমাপ্তি চিহ্নিত করার জন্য একটি অনুষ্ঠান ১৫ নভেম্বর ২০১০ সালে অনুষ্ঠিত হয়। ৩০ শে জুন, ২০১৩ সালে রেলপথটিকে বাণিজ্যিক পরিষেবায় যুক্ত করতে জনসাধারণের জন্য উন্মুক্ত করা হয়। এটি একটি একক পর্যায়ে নির্মিত বিশ্বের দীর্ঘতম উচ্চ গতির রেলপথ। এটা ২০১৫ সালে নীট ¥৬.৬ বিলিয়ন ইউয়ান মুনাফা লাভের রিপোর্ট করে, যা চীনের সবচেয়ে লাভজনক উচ্চ গতির রেলপথ।